
PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 5.02.2003

Nr.693/2002

RAPORT 
asupra proiectului de Lege pentru ratificarea Acordului între 

Guvernul României şi Guvernul Republicii Bulgaria privind 

cooperarea în combaterea criminalităţii organizate, a traficului ilicit 

de stupefiante, substanţe psihotrope şi precursori, a terorismului 

şi a altor infracţiuni grave, semnat la Sofia la 10 iulie 2002. 
În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond,  cu proiectul de Lege pentru ratificarea Acordului între Guvernul României şi Guvernul Republicii Bulgaria privind cooperarea în combaterea criminalităţii organizate, a traficului ilicit de stupefiante, substanţe psihotrope şi precursori, a terorismului şi a altor infracţiuni grave, semnat la Sofia la 10 iulie 2002, transmis cu adresa nr. 693 din 19 decembrie 2002, înregistrată sub nr.31/1153 din 19 decembrie 2002. 

Senatul a adoptat acest proiect de lege în şedinţa din 12 decembrie 2002. 

Cu avizul nr.1451 din 13.11.2002, Consiliul Legislativ a avizat favorabil această iniţiativă legislativă. 

De asemenea, Comisia pentru apărare, ordine publică şi siguranţă naţională, a transmis Comisiei juridice, avizul său favorabil nr.32/836 din 5 februarie 2003.  

Potrivit prevederilor art. 60 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de Lege pentru ratificarea Acordului între Guvernul României şi Guvernul Republicii Bulgaria privind cooperarea în combaterea criminalităţii organizate, a traficului ilicit de stupefiante, substanţe psihotrope şi precursori, a terorismului şi a altor infracţiuni grave, semnat la Sofia la 10 iulie 2002, în şedinţa din 5 februarie 2003. 

La dezbateri, a participat, în calitate de invitat, reprezentantul Ministerului de Interne, domnul Mihai Tătuţ - consilier. 

Semnarea Acordului între Guvernul României şi Guvernul Republicii Bulgaria, supus ratificării prin proiectul de lege, contribuie la dezvoltarea cooperării între cele două state, în domeniile de interes comun, cuprinzând în special, prevederi referitoare la domeniile cooperării, autorităţile competente ale celor două Părţi Contractante, autorizate să colaboreze pentru aplicarea prevederilor Acordului, protecţia informaţiilor, procedura în care se va desfăşura cooperarea, etc. 

În urma examinării Acordului mai sus menţionat, a expunerii de motive la proiectul de lege, precum şi a avizului Consiliului Legislativ, membrii comisiei şi reprezentantul Ministerului de Intene şi-au exprimat opiniile favorabile adoptării acestei iniţiative legislative. 

După dezbateri, s-a hotărât, cu unanimitate de voturi, să se propună plenului Camerei Deputaţilor spre dezbatere şi adoptare, proiectul de Lege pentru ratificarea Acordului între Guvernul României şi Guvernul Republicii Bulgaria privind cooperarea în combaterea criminalităţii organizate, a traficului ilicit de stupefiante, substanţe psihotrope şi precursori, a terorismului şi a altor infracţiuni grave, semnat la Sofia la 10 iulie 2002, în forma adoptată de Senat.
La lucrările  şedinţei, au fost prezenţi 24 de deputaţi, din numărul total de 25 de membrii ai comisiei.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE, 




SECRETAR, 

   Prof.univ.dr.Ion NEAGU 

    
     Carmen DUMITRIU

red. expert

Cristea Geanina

BIROUL PERMANENT 

AL 

CAMEREI DEPUTAŢILOR 


Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Republicii Bulgaria privind cooperarea în combaterea criminalităţii organizate, a traficului ilicit de stupefiante, substanţe psihotrope şi precursori, a terorismului şi a altor infracţiuni grave, semnat la Sofia la 10 iulie 2002, transmis cu adresa nr. 693 din 19 decembrie 2002, înregistrat la Comisia juridică, de disciplină şi imunităţi sub nr.31/1153 din 19 decembrie 2002. 


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

                             Prof.univ.dr.Ion NEAGU
